wannaphong/clean_thaiwikipedia huggingface dataset:
# โปเดอแครม
โปเดอแครม (– เอกพจน์,  – พหูพจน์)Learning How to Cook Pronunciation Chart  เป็นของหวานฝรั่งเศสประเภทคัสตาร์ดที่สืบต้นตอไปได้ถึงคริสต์ศตวรรษที่ 17 ชื่อของมันหมายถึง "หม้อคัสตาร์ด" หรือ "หม้อครีม" ซึ่งยังใช้หมายถึงเครื่องถ้วยเปลือกไข่ที่ใช้เสิร์ฟของหวานชนิดนี้Pots de Crème.com  Accessed 22 October 2011.
# มัสยิดใหญ่แห่งลาซา
มัสยิดใหญ่แห่งลาซา  หรือ มัสยิดเหอป้าหลิน  เป็นมัสยิดที่ลาซา เขตปกครองตนเองทิเบต ประเทศจีน

ประวัติ
มัสยิดหลังเดิมสร้างขึ้นใน ค.ศ. 1716 แล้วปรับปรุงให้เหมือนปัจจุบันใน ค.ศ. 1959

ดูเพิ่ม
 ศาสนาอิสลามในประเทศจีน
 มุสลิมเชื้อสายทิเบต
 รายชื่อมัสยิดในประเทศจีน
# อัลญะซีเราะฮ์ (หนังสือพิมพ์)
อัลญะซีเราะฮ์ (หมายถึง เกาะ) เป็นหนังสือพิมพ์รายวันภาษาอาหรับที่เผยแพร่ในประเทศซาอุดีอาระเบีย โดยมี อัลมะซาอียะฮ์ เป็นหนังสือพิมพ์พี่น้อง เป็นหนังสือพิมพ์เดียวที่จำกัดอิทธิพลและผู้อ่านในประเทศ

หนังสือพิมพ์นี้เผยแพร่ผ่านบรอดชีต ที่มี 48 หน้า มีเนื้อหาทั้งภาพสี และดำขาว โดยมีสาขามากกว่า 30 แห่งทั้งในประเทศและต่างประเทศ

ดูเพิ่ม
รายชื่อหนังสือพิมพ์ในประเทศซาอุดีอาระเบีย
# กีดกัน (Skyline)
"กีดกัน (Skyline)" เป็นเพลงของพุฒิพงศ์ อัสสรัตนกุล สำหรับประกอบซีรีส์เรื่อง แปลรักฉันด้วยใจเธอ ของนาดาวบางกอก เผยแพร่เมื่อวันที่ 30 กันยายน พ.ศ. 2563 ก่อนที่ซีรีส์จะออกอากาศในวันที่ 22 ตุลาคมปีเดียวกัน หลังมีการเผยแพร่มิวสิกวิดีโอ เพลงนี้ถูกพูดถึงมากจนติดเทรนด์ทวิตเตอร์ในประเทศไทย และในระยะเวลาหนึ่งเดือน มียอดผู้ชมเพลงนี้ในยูทูบ 7.4 ล้านครั้ง

 การประพันธ์ 
เพลงนี้แต่งโดยปัณฑพล ประสารราชกิจ นักร้องนำวงค็อกเทล ทำนองและเรียบเรียงโดยธิติวัฒน์ รองทอง โดยปัณฑพล ประสานราชกิจ ธิติวัฒน์ รองทอง และกร มหาดำรงค์กุลเป็นโปรดิวเซอร์ โดยท่วงทำนองอิงจากภาพยนตร์และซีรีส์จีน บ้างว่าอิงจากภาพยนตร์จีนกำลังภายในยุค 90 ดังเช่นเนื้อเพลงท่อน "กีดกั้นด้วยแผ่นฟ้าแม้ไกลฉันยินดีจะฝ่าไป กีดกั้นด้วยภูผาสูงชันลับตาฉันไม่หวั่นไหว..." พุฒิพงศ์กล่าวถึงการร้องเพลงนี้ไว้ว่า "...เพลงนี้สื่อถึงการพบความรักที่ตามหามาเนิ่นนานแต่กลับต้องพบเจออุปสรรคที่ต้องฝ่าฟันไปแม้กระทั่งอุปสรรคของโชคชะตาเป็นหนึ่งบทพิสูจน์ความรัก มีกลิ่นอายความเป็นจีนกำลังภายใน ค่อนข้างร้องยาก จะมีศัพท์มีความเป็นกวี เลยต้องมีวรรคที่ต้องแบ่งลมหายใจดี ๆ มีไดนามิกหนักเบา..."

นอกจากนี้ยังมีเพลง "กีดกัน (Skyline)" ฉบับภาษาจีนใช้ชื่อว่า "หรูเหอ"  ซึ่งในประกอบซีรีส์เรื่องเดียวกัน ฉบับแรกร้องโดยตุลานันท์ นรเศรษฐ์พิศาล และฉบับที่สองร้องโดยกฤษฏ์ อำนวยเดชกร

 มิวสิกวิดีโอ 
พุฒิพงศ์ อัสสรัตนกุล และกฤษฏ์ อำนวยเดชกร ร่วมแสดงในมิวสิกวิดีโอ ถ่ายทำที่ชายหาดแห่งหนึ่งในจังหวัดภูเก็ต กำกับโดยตะวันวาด วนวิทย์ และรินรดา พรสมบัติเสถียร หลังมีการเผยแพร่มิวสิกวิดีโอ เพลงนี้ถูกพูดถึงมากจนติดเทรนด์ทวิตเตอร์ในประเทศไทย และในระยะเวลาหนึ่งเดือน มียอดผู้ชมเพลงนี้ในยูทูบ 7.4 ล้านครั้ง

 รางวัลที่ได้รับ 
 ปี รางวัล สาขา ผล อ้างอิง2563 สยามรัฐออนไลน์อะวอร์ด 2020 เพลงประกอบยอดนิยม
# โรงเรียนศิลปะการแสดงโซล
โรงเรียนศิลปะการแสดงโซล  รู้จักกันในชื่อ  (SOPA) ในเกาหลีใต้ เป็นโรงเรียนมัธยมศิลปะในคุงดง, กูโร-กู, โซล

 ประวัติ 
โรงเรียนก่อตั้งเมื่อวันที่ 6 มีนาคม พ.ศ. 2509 ในชื่อโรงเรียนมัธยมชองฮี  เมื่อวันที่ 28 กุมภาพันธ์ 2002 พัก แจ-รยอน ได้รับการแต่งตั้งให้ดำรงตำแหน่งอาจารย์ใหญ่ และในวันที่ 1 กันยายน พ.ศ. 2551 โรงเรียนถูกย้ายไปที่ 147-1 คุงดง, กูโร-กู, ในโซล

หลังจากเปลี่ยนชื่อเป็นโรงเรียนศิลปะการแสดงโซล  โรงเรียนได้รับนักเรียนรุ่นแรกในวันที่ 1 มีนาคม พ.ศ. 2552 มีนักเรียนสำเร็จการศึกษาทั้งสิ้น 12,996 คน ณ วันที่ 4 กุมภาพันธ์ พ.ศ. 2562

 ภาควิชา 
 ภาควิชาการละครและภาพยนตร์
 ภาควิชาการเต้น
 ภาควิชาดนตรี
 ภาควิชาศิลปะบนเวที
 ภาควิชาศิลปะการละคร
 ภาควิชาศิลปะการกระจายเสียง

 ศิษย์เก่าที่มีชื่อเสียง 

 อัน ยู-จิน
 แพ ซู-จี
 บัง เย-ดัม
 เฉิงเซียว
 ชเว จิน-รี
 ชเว จุน-ฮง
 ชเว มิน-ฮวาน
 ชเว ซอ-อา
 ชเว ยู-จอง
 ชเว ยู-นา
 กง ชาน-ซิก
 ฮอ ยองจี
 ฮวัง อึนบี
 ฮวัง มิน-ฮย็อน
 ฮวัง ฮย็อน-จิน
 ชัง โด-ยุน
 ชัง ว็อน-ย็อง
 ชัง เย-อึล
 ช็อน จ็อง-กุก
 ช็อง แช-ยอน
 ช็อง อึน-บี
 ช็อง เย-ริน
 ช็องยุนโอ 
 คัง ชัน-ฮี
 คัง มี-นา
 คัง ซึล-กี
 คัง อี-ซอก
 คิม โด-ย็อน
 คิม จี-ซู
 คิม จง-อิน
 คิม มิน-แจ
 คิม มิน-จู
 คิม โบ-รา
 คิม นัม-จู
 คิม แซ-รน
 คิม อู-จิน
 คิม เย-วอน
 กวัก ดง-ยอน
 อี แด-ฮวี
 อี ฮา-อี
 อี ฮเย-ริ
 อี แจ-จิน
 อี จง-ฮย็อน
 อี นา-อึน
 อี แท-ยง
 อี ยอง-ยู
 อี เจ-โน่
 มาร์ก ลี
 นา แฮ-รยอง
 นา แจ-มิน
 โอ ฮา-ย็อง
 โอ เซ-ฮุน
 พัก จี-ฮุน
 พัก จ็อง-ฮย็อน
 พัก ซู-ย็อง
 ซอ จี-ฮี
 ซิน จี-ฮุน
 ซน นา-อึน
 ซอน ซึง-ยอน
 ซง ซึง-ฮย็อน
 โจว เจี๋ย-ฉฺยง
 คิม ดายอน
# เกาะรินจา
รินจา  เป็นเกาะเล็ก ๆ ที่ตั้งอยู่ใกล้กับเกาะโกโมโดและเกาะโฟลเร็ซในจังหวัดนูซาเติงการาตะวันออก ประเทศอินโดนีเซีย ภายในอำเภอมังกาไรตะวันตก เป็นหนึ่งในสามเกาะที่ใหญ่ที่สุดที่รวมอยู่ในอุทยานแห่งชาติโกโมโด เกาะนี้มีชื่อเสียงเรื่องมังกรโกโมโด กิ้งก่ายักษ์ที่มีความยาวได้ถึง 3 เมตร (9.8 ฟุต) นอกจากนี้ยังมีสัตว์ชนิดอื่น ๆ อีกมากมาย เช่น หมูป่า ควาย นกนานาชนิด
# สะพานเสาวนี
สะพานเสาวนี เป็นสะพานแห่งหนึ่งในพื้นที่กรุงเทพมหานคร ในแขวงสวนจิตรลดา เขตดุสิต เป็นสะพานที่ข้ามคูและเชื่อมถนนศรีอยุธยา บริเวณจุดตัดกับทางรถไฟสายเหนือ, สายอีสาน และสายใต้ (ระหว่างสถานีรถไฟจิตรลดา กับ สถานีรถไฟสามเสน) หน้าพระตำหนักจิตรลดารโหฐาน

สะพานเสาวนี เป็นสะพานเก่าแก่แห่งหนึ่ง เป็นโบราณสถานที่ได้รับการลงทะเบียนโดยกรมศิลปากร เดิมทีเป็นสะพานไม้ ต่อมาได้ทรุดโทรมลง และมีการสร้างใหม่ให้เป็นสะพานคอนกรีตเสริมเหล็กเนื่องในวโรกาสที่สมเด็จพระศรีพัชรินทราบรมราชินีนาถทรงบำเพ็ญพระราชกุศล ฉลองพระชนมายุครบสี่รอบ (48 พรรษา) เมื่อ พ.ศ. 2454 (ร.ศ. 130) อันเป็นปีที่พระบาทสมเด็จพระมงกุฎเกล้าเจ้าอยู่หัวทรงครองราชย์ได้ครบปีเดียว

จุดเด่นของสะพานแห่งนี้ คือ มุมสะพานทั้งสี่ด้านเป็นลายปูนปั้นทรงแจกันขนาดใหญ่ประดับลวดลายรูปผู้หญิง และลายเครือเถาด้วยความประณีต ตอนกลางสะพานมีซุ้มโค้ง ประดับช่อดอกไม้ พร้อมป้ายชื่อสะพานอยู่ในตอนล่างของซุ้มนั้น เสาและราวลูกกรงสะพานเป็นทรงมะหวด เรียงรายไปตลอดข้างทางและเชิงสะพาน 

เดิมที ความกว้างของสะพานเสาวนียังไม่ได้เป็นแบบปัจจุบันนี้ หากแต่ขยายขึ้นตามการขยายพื้นที่จราจรของถนนศรีอยุธา จำต้องมีการปรับเปลี่ยนสภาพของสะพาน โดยมีการถอดและชะลองานปูนปั้นและลวดลายออกอย่างประณีต ก่อนจะนำกลับไปติดต่อใหม่ให้เหมือนเดิม

นอกจากนี้แล้ว สะพานเสาวนียังเป็นสี่แยกที่เป็นทางแยกที่ตัดกันของถนนศรีอยุธยา, ถนนสวรรคโลก และทางรถไฟสายเหนือ ในชื่อ "แยกเสาวนี" และเป็นเส้นแบ่งระหว่างพื้นที่แขวงสวนจิตรลดา เขตดุสิต กับแขวงทุ่งพญาไท เขตราชเทวี

ดูเพิ่ม
สะพานอุภัยเจษฎุทิศ
อ้างอิง

แหล่งข้อมูลอื่น

เสาวนี
หมวดหมู่:โบราณสถานในเขตดุสิต
เสาวนี
หมวดหมู่:สิ่งก่อสร้างตั้งแต่ พ.ศ. 2454
หมวดหมู่:สะพานที่สร้างเสร็จในปี พ.ศ. 2454
# วัดบุญศรีมุนีกรณ์
วัดบุญศรีมุนีกรณ์ เป็นวัดราษฎร์สังกัดคณะสงฆ์มหานิกาย ตั้งอยู่บนพื้นที่ 26 ไร่ 99 ตารางวา อยู่ใน 2 เขตการปกครอง คือ ครึ่งหน้าตั้งอยู่ในพื้นที่เขตคันนายาว ส่วนครึ่งหลังอยู่เขตบึงกุ่ม กรุงเทพมหานคร และที่ดินด้านหน้าจำนวน 13 ไร่ 1 งาน 78 ตารางวา คุณเสถียรและคุณสายหยุด บุญศรี ได้ถวายให้สร้างวัดสำหรับเป็นที่ปฏิบัติวิปัสสนากรรมฐาน ในวันที่ 20 มกราคม พ.ศ. 2516 ที่ดินส่วนที่เหลือ พระครูภาวนานุสิฐ (ขาว  ฐิตวณฺโณ) อดีตเจ้าอาวาส ได้จัดซื้อเพิ่มเติมในเวลาต่อมา

วัดบุญศรีมุนีกรณ์ได้รับการประกาศตั้งให้เป็นวัดในพระพุทธศาสนาจากกระทรวงศึกษาธิการเมื่อวันที่ 15 ตุลาคม พ.ศ. 2528 ได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 มหาเถรสมาคมได้ประกาศให้เป็นสำนักปฏิบัติธรรมประจำกรุงเทพมหานคร แห่งที่ 24 เมื่อวันที่ 24 กุมภาพันธ์ พ.ศ. 2550

ชื่อของวัดบุญศรีมุนีกรณ์มาจากคำว่า บุญศรี ซึ่งเป็นนามสกุลของผู้ถวายที่ดินสร้างวัด กับคำว่า มุนีกรณ์ แปลว่า "เป็นที่สร้างพระมุนี" เมื่อนำคำทั้งสองมารวมกันจึงได้ความว่า "วัดอันเป็นสถานที่สร้างพระมุนีของตระกูลบุญศรี" ชื่อนี้ตั้งโดยพระธรรมธีรราชมหามุนี (โชดก ญาณสิทฺธิ) วัดมหาธาตุยุวราชรังสฤษฎิ์ราชวรมหาวิหาร

ภายในวัดมีพระพุทธรูปสำคัญแสดงพุทธประวัติ ปางบำเพ็ญทุกรกิริยา อุโบสถประดิษฐานพระประธานชื่อ พระพุทธมหามณีนพรัตน์ เป็นพระพุทธรูปปางมารวิชัย สร้างด้วยทองเหลือง ประดับอัญมณีแท้ทั้งหมดที่ได้รับการร่วมใจสร้างจากประชาชนในท้องที่เมื่อปี พ.ศ. 2558 ขนาดหน้าตัก 3 เมตร สูง 4 เมตร แต่วัดแห่งนี้มักถูกโจรกรรมอยู่บ่อยครั้ง บรรยากาศในวัดเป็นธรรมชาติเหมาะแก่การนั่งวิปัสสนา เปิดให้ประชาชนได้ทำบุญตักบาตรและถวายสังฆทานเป็นประจำทุกวัน

รายนามเจ้าอาวาส
พระครูภาวนานุสิฐ (ขาว บัวเพ็ชร ฐิตวณฺโณ) 
 พระมหาชานนท์ กุสลจิตฺโต
 พระอธิการฉลาด ฉนฺทธมฺโม (ดิษจำรัส)
# วัดขจรศิริ
วัดขจรศิริ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอ่อนนุช เขตสวนหลวง กรุงเทพมหานคร ปัจจุบันมีพระครูวัชรศิริธรรม (วิสุทธิ์ ฐิติธมฺโม) เป็นเจ้าอาวาส

วัดขจรศิริสร้างขึ้นในสมัยรัตนโกสินทร์ตอนต้น ในสมัยพระบาทสมเด็จพระนั่งเกล้าเจ้าอยู่หัว ราว พ.ศ. 2392 สร้างโดยชาวเขมร ประชาชนจึงเรียกว่า วัดขอม ต่อมาในปี พ.ศ. 2483 ได้เปลี่ยนนามเป็นวัดขจรศิริดังที่ใช้ในปัจจุบัน สันนิษฐานจากคำบอกเล่าของคนสมัยก่อนว่ามีอักษรขอมที่จารึกอยู่ในใบลานบนเพดานอุโบสถ ประกอบกับในปี พ.ศ. 2513  มีการขุดพบยอดเจดีย์ทรงพระปรางค์ ในลักษณะเดียวกับยอดปรางค์ที่ลพบุรี ปรางค์สามยอด วัดได้รับพระราชทานวิสุงคามสีมาเมื่อวันที่ 5 มีนาคม พ.ศ. 2540  จุดเด่นที่น่าสนใจ เป็นที่ทำทานให้อาหารปลาที่อาศัยอยู่บริเวณท่าน้ำวัด อุโบสถที่สวยงามของวัดเป็นฝีมือช่างชาวขอม

วัดมีปูชนียวัตถุที่สำคัญ คือ หลวงพ่อขอม สันนิษฐานจากคำบอกเล่าของคนเก่าแก่บริเวณใกล้วัด คาดว่ามีมาตั้งแต่สมัยที่ชาวเขมรได้สร้างวัดขึ้น จึงได้เรียกพระพุทธรูปองค์นี้ว่า "หลวงพ่อขอม"
# กระบองลม
thumb| กระบองลมเชียร์กีฬาที่ยังไม่ได้เป่าลม 
กระบองลม หรือ กระบองลมเชียร์กีฬา หรือ กระบองพลาสติกอัดลมไทยรัฐ ตร.เชียงใหม่ผวา นำกำลังตรึงแดง ที่แท้เกาหลีใต้เชียร์บอล 12 มิถุนายน 2553. (Thundersticks - ธันเดอร์สติ๊ก) บางครั้งเรียกว่า แบมแบม เป็นลูกโป่งพลาสติกทรงกระบอกยาวที่ใช้ในการสร้างเสียงที่ดังกว่ามากและใช้แรงน้อยกว่าการตบมือ โดยการตีกระบองลมสองอันกระทบกัน นอกจากนี้ยังใช้โบกประกอบจังหวะการเชียร์และสามารถพกพาได้สะดวกด้วยการเป่าลมเมื่อต้องการใช้ โดยทั่วไปมักใช้ในการแข่งขันกีฬา

 ที่มาและความนิยม 
กระบองลมเชียร์กีฬา หรือธันเดอร์สติ๊ก (thunderstick) ในภาษาอังกฤษเนื่องจากมีเสียงที่ดัง หรือเรียกในภาษาเกาหลีว่า 막대풍선 (makdae pungseon) เนื่องจากสร้างและใช้ครั้งแรกเมื่อปีพ.ศ. 2537 ในเกาหลีใต้ผลิตโดย Balloon Stix Korea ในการแข่งขันเบสบอลของทีมแอลจีทวินส์ (LG Twins)ReadAlert เกิดทันมั้ย? แท่งไฟแบบเนี้ย!  12 พฤศจิกายน 2562. ต่อมาพวกเขาได้รับความนิยมในอเมริกาเหนือ เมื่อแฟน ๆ ของ Anaheim Angels ใช้ในช่วง World Series ปี 2002 ปัจจุบันแฟนกีฬาหลายทีมใช้กระบองลมเชียร์เพื่อแสดงการเชียร์กีฬา เช่น ฟุตบอลไทยรัฐ ตร.เชียงใหม่ผวา นำกำลังตรึงแดง ที่แท้เกาหลีใต้เชียร์บอล 12 มิถุนายน 2553. วอลเล่ย์บอล วิ่งทางไกลPantip Buriram Marathon งานมาราธอนที่นักวิ่งมีความสุขที่สุดและยิ่งใหญ่ไม่เหมือนใคร 15 กุมภาพันธ์ 2560. และยังใช้ในกิจกรรมการแสดงอื่น ๆ รวมทั้งในการแสดงคอนเสิร์ต แต่ปัจจุบันกระบองลมถูกลดความนิยมเนื่องจากสร้างความรำคาญต่อผู้อื่นและบดบังการชมกีฬาJeff Raasch Thunder sticks steal thunder from real cheering Iowa State Daily, 23 ตุลาคม 2545. และถูกห้ามนำเข้าคอนเสิร์ตเนื่องจากมีเสียงที่ดังเกิน รบกวนการแสดงและผู้ชมอื่น ๆ กฎระเบียบและข้อห้ามคอนเสิร์ต 4 กุมภาพันธ์ 2561. และเปลี่ยนไปใช้แท่งไฟหรือป้ายไฟต่าง ๆ แทน

กระบองลมเชียร์กีฬาบางครั้งก็มีชื่อเรียกต่าง ๆ เช่น "แบงเกอร์" Daniel Engber. "Who Made That Inflatable Noisemaker?" The New York Times, June 13, 2014
# โบคีม วูดไบน์
โบคีม วูดไบน์ (เกิด 13 เมษายน พ.ศ. 2516) เป็นนักแสดงชาวอเมริกัน เขาได้รับรางวัล Black Reel Award และได้รับการเสนอชื่อเข้าชิงรางวัล Primetime Emmy Award และรางวัล Critics 'Choice Television Award สำหรับบทบาทของเขาในฐานะ Mike Milligan ในฤดูกาลที่สองของ ฟาร์โก วูดไบน์ยังแสดงเป็น แดเนียลใน Underground ฤดูกาลที่ 2 ของ WGN และ Herman Schultz/Shocker ในภาพยนตร์เรื่อง สไปเดอร์-แมน: โฮมคัมมิ่ง ในปี ค.ศ. 1994 เขาแสดงเป็นจอชัว น้องชายที่มีปัญหาของเจสันในเรื่อง Jason's Lyric
# โจซี โตตาฮ์
โจซี โตตาฮ์ (เกิด 5 สิงหาคม พ.ศ. 2544) หรือที่รู้จักกันในชื่อ J. J. Totah เป็นนักแสดงหญิงชาวอเมริกัน

โตตาฮ์เริ่มอาชีพของเธอด้วยการรับบทผู้ชาย แต่เปิดเผยต่อสาธารณชนในฐานะผู้หญิงข้ามเพศในเดือนสิงหาคมปี ค.ศ. 2018 โดยเปลี่ยนชื่อเป็น Josie
# วัดสุทธาโภชน์
วัดสุทธาโภชน์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงทับยาว เขตลาดกระบัง กรุงเทพมหานคร

ประวัติ
วัดสุทธาโภชน์เดิมมีชื่อว่า วัดสุทธาวาส สร้างโดยเจ้าจอมมารดากลิ่น ในรัชกาลที่ 4 ในที่ดินของท่านตั้งแต่ปี พ.ศ. 2437 เมื่อเจ้าจอมมารดากลิ่นได้ถวายบังคมลาออกจากพระบรมมหาราชวังมาอยู่กับพระโอรสภายนอก ท่านก็ชอบเดินทางไปตามหัวเมืองเพื่อพักผ่อนสูดอากาศบริสุทธิ์อยู่เนือง ๆ รวมถึงย่านลาดกระบังนี้ด้วย ท่านได้มาทำบุญไหว้พระที่วัดสุทธาวาสอยู่บ่อยครั้ง แต่ในหน้าแล้งน้ำในคลองแห้งจนไม่สามารถพายเรือเข้ามาที่วัดได้ ท่านจึงมีดำริให้ย้ายวัดมาสร้างใหม่ในที่ดินของท่าน โดยในปี พ.ศ. 2455 เจ้าจอมมารดากลิ่นพร้อมด้วยพระมหาอ่อน มหากัณยาโณ และมรรคนายกอ๊อต ไชยนุต ได้ดำเนินการย้ายวัดมาตั้งอยู่บริเวณปากคลองมอญฝั่งเหนือ ริมคลองลำปลาทิวฝั่งตะวันออก และเปลี่ยนชื่อวัดมาเป็น "วัดสุทธาโภชน์"

วัดสุทธาโภชน์เป็นศูนย์รวมศิลปวัฒนธรรม ประเพณี วิถีชุมชนมอญลาดกระบัง เป็นแหล่งเรียนรู้ให้คนรุ่นหลังได้ศึกษาประวัติศาสตร์ของชุมชน ประกอบด้วยอนุสรณ์สถานเจ้าจอมมารดากลิ่น พิพิธภัณฑ์ท้องถิ่นกรุงเทพมหานครเขตลาดกระบัง พิพิธภัณฑ์เรือท้องถิ่น ภายในวัดยังมีเรือนไม้สักทองอายุกว่า 100 ปี และสวนปลาธรรมชาติ

งานประเพณี
วัดยังมีประเพณีที่สำคัญทางวัดจะนำเรือออกมาใช้เป็นประจำทุกปีหลังวันออกพรรษา ในงานประเพณีตักบาตรพระร้อยทางเรือที่จัดขึ้นในวันอาทิตย์แรกหลังวันออกพรรษาของทุกปี ถือเป็นวัฒนธรรมของชาวมอญที่สืบทอดกันมายาวนาน กิจกรรมประกอบด้วยพิธีตักบาตรพระสงฆ์มารับบิณฑบาตทางเรือ ลักษณะเป็นการตักบาตรคล้ายกับการตักบาตรเทโว แต่ใช้เรือมาดเป็นพาหนะมารับบิณฑบาต ซึ่งเป็นเรือที่เก็บรักษาและอนุรักษ์ไว้เป็นอย่างดี โดยประชาชนจะนั่งคอยใส่บาตรพระเรียงรายอยู่ริมตลิ่งตามแนวคลองลำปลาทิว พิธีถวายภัตตาหารแด่พระภิกษุสงฆ์ ด้วยชุดสำรับคาวหวานและการแข่งขันเรือภายในท้องถิ่น
# สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง
สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง (อังกฤษ: School of Cosmetic Science, Mae Fah Luang University) จัดตั้งขึ้นเมื่อปี พ.ศ. 2548 นับเป็นสำนักวิชาลำดับที่ 7 ของมหาวิทยาลัยแม่ฟ้าหลวง และเป็นมหาวิทยาลัยแห่งแรกของประเทศไทยที่เปิดสอนเกี่ยวกับศาสตร์ทางด้านวิทยาศาสตร์เครื่องสำอาง สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง ได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก

 ประวัติ 
สำนักวิชาวิทยาศาสตร์เครื่องสำอาง เปิดสอนหลักสูตรวิทยาศาสตร์เครื่องสำอางและหลักสูตรเทคโนโลยีความงามเป็นแห่งแรกของประเทศไทย ก่อตั้งในปี พ.ศ. 2548 โดยดำริของท่านอธิการบดี รองศาสตราจารย์ ดร. วันชัย ศิริชนะ และคณบดีคนแรกของสำนักวิชา รองศาสตราจารย์ ดร. พรรณวิภา กฤษฎาพงษ์ ที่มีวิสัยทัศน์อันยาวไกล เล็งเห็นว่าธุรกิจอุตสาหกรรมเครื่องสำอางและความงามมีการเติบโตสูงและมีศักยภาพในการเป็นส่วนหนึ่งในการพัฒนาประเทศได้ แต่ยังขาดบุคลากรที่จบการศึกษาโดยตรงเพื่อรองรับการทำงานในสาขาวิชานี้ โดยในปีแรกได้เปิดสอนหลักสูตรวิทยาศาสตร์เครื่องสำอางทั้งในระดับปริญญาตรีซึ่งเปิดสอน ณ มหาวิทยาลัยแม่ฟ้าหลวง จ.เชียงราย และระดับปริญญาโท ซึ่งเปิดสอน ณ อาคารปัญจภูมิ ถ.สาทรใต้ กรุงเทพฯ ขึ้นเป็นแห่งแรกของประเทศไทย โดยมีวัตถุประสงค์เพื่อผลิตกำลังคนรองรับการเติบโตของธุรกิจอุตสาหกรรมของประเทศ

ในปี พ.ศ. 2552 ได้เปิดสอนหลักสูตรเทคโนโลยีความงาม ในระดับปริญญาตรี โดยเน้นผลิตบัณฑิตเพื่อให้มีความเชี่ยวชาญด้านการพัฒนาบุคลิกและความงามของบุคคล รองรับธุรกิจความงามที่มีการเติบโตอย่างสูงในปัจจุบัน และในปี พ.ศ. 2553 สำนักวิชาได้เปิดหลักสูตรวิทยาศาสตร์เครื่องสำอาง ในระดับปริญญาเอกขึ้น เพื่อผลิตบัณฑิตที่มีความเชี่ยวชาญสูงในด้านการวิจัยทางวิทยาศาสตร์เครื่องสำอางและเป็นกำลังสำคัญของการวิจัยด้านวิทยาศาสตร์เครื่องสำอางเพื่อพัฒนาประเทศต่อไปhttps://cosmeticscience.mfu.ac.th/about-cosmeticsci/cosmetic-sci-history.html

 หลักสูตร 
ปัจจุบัน สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
 หลักสูตรที่เปิดสอนในสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวงระดับปริญญาตรีระดับปริญญาโทระดับปริญญาเอกหลักสูตรวิทยาศาสตรบัณฑิต (วท.บ.)
 สาขาวิชาวิทยาศาสตร์เครื่องสำอาง

 สาขาวิชาเทคโนโลยีความงามหลักสูตรวิทยาศาสตรมหาบัณฑิต (วท.ม.)
 สาขาวิชาวิทยาศาสตร์เครื่องสำอาง
สาขาวิชานวัตกรรมวิทยาศาสตร์เครื่องสำอางเชิงสร้างสรรค์หลักสูตรปรัชญาดุษฎีบัณฑิต (ปร.ด.)
 สาขาวิชานวัตกรรมวิทยาศาสตร์เครื่องสำอางเชิงสร้างสรรค์

 ทำเนียบคณบดี 
คณบดีสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
ทำเนียบคณบดีสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง รายนามคณบดีระยะเวลาในการดำรงตำแหน่ง1. รองศาสตราจารย์ ดร. พรรณวิภา กฤษฎาพงษ์พ.ศ. 2548 - พ.ศ. 25512. รองศาสตราจารย์ ดร. พรรณวิภา กฤษฎาพงษ์ (ครั้งที่ 2)พ.ศ. 2552 - พ.ศ. 25552. ผู้ช่วยศาสตราจารย์ ดร. ภาณุพงษ์ ใจวุฒิพ.ศ. 2557 - พ.ศ.25653. รองศาสตราจารย์ ดร. ภญ. วันดี รังสีวิจิตรประภาพ.ศ. 2565 - ปัจจุบัน
# แอนดรอยด์-เอ็กซ์86
นักพัฒนา Chih-Wei Huang และ Yi Sun เริ่มต้นโครงการในปี 2009 โครงการนี้เริ่มต้นขึ้นจากการแพทช์ซอร์สโค้ดของแอนดรอยด์เพื่อให้แอนดรอยด์ทำงานบนเน็ตบุ๊ก แท็บเล็ต และคอมพิวเตอร์มือถือพิเศษต่างๆ หลังจากนั้น Yi ลาออกเนื่องจากเรื่องส่วนตัว ส่วน Huang เป็นผู้ดูแลโครงการในปัจจุบัน นักพัฒนาในปัจจุบัน ได้แก่ Mauro Rossi และ Michael Goffioul
แอนดรอยด์-เอ็กซ์86  เป็นโครงการโอเพนซอร์สที่ไม่เป็นทางการที่ทำให้ระบบปฏิบัติการมือถือแอนดรอยด์ของกูเกิล ไปทำงานบนอุปกรณ์ที่ใช้โปรเซสเซอร์ AMD และ Intel x86 แทน ARM ที่ใช้ RISCDistroWatch Weekly, Issue 767, 11 June 2018Android-x86 4.0 review - Not impressedAndroid-x86 4.4 review – first Release Candidate | LinuxBSDos.comAndroid-x86 Just Might Make a Good Linux Desktop Alternative | Reviews | LinuxInsiderDistroWatch Weekly, Issue 630, 5 October 2015DistroWatch Weekly, Issue 682, 10 October 2016

นักพัฒนา Chih-Wei Huang และ Yi Sun เริ่มต้นโครงการในปี 2009 โครงการนี้เริ่มต้นขึ้นจากการแพทช์ซอร์สโค้ดของแอนดรอยด์เพื่อให้แอนดรอยด์ทำงานบนเน็ตบุ๊ก แท็บเล็ต และคอมพิวเตอร์มือถือพิเศษต่างๆ หลังจากนั้น Yi ลาออกเนื่องจากเรื่องส่วนตัว ส่วน Huang เป็นผู้ดูแลโครงการในปัจจุบัน นักพัฒนาในปัจจุบัน ได้แก่ Mauro Rossi และ Michael Goffioul
# วัดบางแพรก
วัดบางแพรก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านบางแพรกน้อย ตำบลบางรักใหญ่ อำเภอบางบัวทอง จังหวัดนนทบุรี วัดตั้งอยู่ภายในชุมชนชาวสวนริมคลองบางแพรกซึ่งเป็นคลองแยกจากคลองอ้อม มีถนนเข้าวัดแยกมาจากถนนรัตนาธิเบศร์

ประวัติ
วัดบางแพรกสร้างขึ้นเมื่อประมาณ พ.ศ. 2240 ในสมัยกรุงศรีอยุธยาตอนปลาย เดิมชื่อ วัดละครทำ ชื่อนี้ว่ากันว่ามาจากคณะบุคคลที่มาสร้างวัดแห่งนี้เป็นชาวคณะละครรำ แต่เนื่องจากตั้งอยู่ริมคลองบางแพรกจึงเรียกชื่อวัดตามชื่อคลอง ตามหนังสือ ทำเนียบคณะสงฆ์ ของกระทรวงธรรมการ พิมพ์เมื่อ ร.ศ. 123 (พ.ศ. 2448) ได้มีชื่อวัดบางแพรกแล้ว วัดได้กลายเป็นวัดร้างในช่วงเสียกรุงศรีอยุธยาครั้งที่ 2 เช่นเดียวกับวัดอื่น ๆ อีกหลายวัดในบริเวณคลองอ้อมนนท์ จนถึงสมัยรัตนโกสินทร์มีชาวบ้านมาอยู่ที่ชุมชนบางแพรก และมีพระสงฆ์มาอยู่จำพรรษาที่วัดบางแพรกและได้บูรณะจนเป็นวัดที่มีพระสงฆ์อยู่ประจำเรื่อยมา

วัดบางแพรกได้มีการบูรณะเสนาสนะต่อเนื่อง จน พ.ศ. 2364 ในรัชสมัยพระบาทสมเด็จพระนั่งเกล้าเจ้าอยู่หัว ได้มีการขอพระราชทานวิสุงคามสีมา ในปัจจุบันพระครูเกษมธีรคุณ (สรธร ญาณเมธี) หรือพระอาจารย์มหาธีร์ ดำรงตำแหน่งเจ้าอาวาส

อาคารเสนาสนะ
สิ่งก่อสร้างสมัยอยุธยาทรุดโทรมหมดและมาสร้างใหม่สมัยรัตนโกสินทร์ อุโบสถมีขนาด 5 ห้อง หลังคาลด 2 ชั้น ด้านหน้ามีมุขคลุมชานชาลา มีประตูด้านหน้า 2 ประตู ด้านหลังก่ออิฐทึบแบบโบสถ์มหาอุด ประตูหน้าต่างไม่มีซุ้มประตูหน้าต่าง ฐานเอวขันอุโบสถเป็นฐานปัทม์ อุโบสถมีเครื่องลำยอง หน้าบันเป็นปูนปั้นประดิษฐานพระพุทธรูปปางสมาธิล้อมด้วยลายกระหนก หน้าบันคอสองเป็นรูปเทพนมล้อมด้วยกระหนกก้านขด รวงผึ้งและสาหร่ายเป็นปูนปั้น ปลายสาหร่ายเป็นรูปพญานาค มุขด้านหน้าประดิษฐานพระพุทธรูปยืน 2 องค์ ภายนอกอุโบสถมีกำแพงแก้วแบบกำแพงบัวหลังเจียด

อุโบสถหลังใหม่มีขนาด 5 ห้อง หลังคาลด 2 ชั้น มีหลังคาซ้อนกัน 3 ตับ มีมุขด้านหน้าและด้านหลัง ฐานเอวขันที่รองรับอาคารอุโบสถเป็นแบบฐานปัทม์มีความสูงที่ฐานเอวขันนี้เป็นชั้นล่างของอุโบสถด้วย ผนังด้านนอกทำเสาอิงอยู่ระหว่างช่องหน้าต่างมุข ทั้งสองด้านมีเสาเหลี่ยมย่อมุมรับมุขด้านละ 4 ต้น บัวหัวเสาเป็นบัวกลีบยาว โคนกลีบ ประดับด้วยกระจังปฏิญาณ คอเสาเป็นบัวลูกแก้วอกไก่ประดับด้วยกระจังใบเทศ บ่าเสาเป็นบัวคอเสื้อประดับด้วยกระจังปฏิญาณคว่ำและรักร้อยรอบบ่าเสา ที่ชายคามีคันทวยรับชายคา

ศาลาการเปรียญเป็นอาคารทรงไทย 2 ชั้น มีพาไลรอบทั้ง 4 ด้าน หมู่กุฏิและหอสวดมนต์อยู่ทางด้านทิศใต้ของศาลาการเปรียญ ด้านหน้าของหมู่กุฏิริมคลองบางแพรกมีศาลาท่าน้ำของเก่าที่เป็นศาลาไม้ทั้งหลัง

วัตถุมงคล
ในสมัยพระอาจารย์มหาธีร์ เจ้าอาวาสรูปปัจจุบัน ท่านได้สร้างวัตถุมงคลต่าง ๆ เช่น พระขุนแผนพรายชมจันทร์ พระขุนแผนพรายเทวะประสิทธิ์และพระขุนแผนพรายเสน่ห์จันทร์ รวมถึง ไอ้ไข่โคตรรวย ที่มีผู้สื่อข่าวของหนังสือพิมพ์ฉบับภาษาจีนนำไปเขียนเป็นข่าว

รายนามเจ้าอาวาส
  พระอธิการอิ่ม	
  พระอธิการส่วน	
  พระอธิการโต๊ะ
  พระอธิการแจ้ง	
  พระอธิการศรี	
  พระอธิการโต	
  พระครูอุดมนนทคุณ 
 พระครูเกษมธีรคุณ (สรธร ญาณเมธี)
# สำนักวิชานิติศาสตร์ มหาวิทยาลัยแม่ฟ้าหลวง
สำนักวิชานิติศาสตร์ มหาวิทยาลัยแม่ฟ้าหลวง (อังกฤษ: School of Law, Mae Fah Luang University) จัดตั้งขึ้นเมื่อปี พ.ศ. 2546 นับเป็นสำนักวิชาลำดับที่ 6 ของมหาวิทยาลัยแม่ฟ้าหลวง เป็นสถาบันการศึกษาด้านนิติศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี และระดับปริญญาโท ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

 ประวัติ 
สำนักวิชานิติศาสตร์จัดตั้งขึ้นตั้งแต่วันที่ 23 มกราคม 2546 เป็นต้นมา ทั้งนี้เป็นไปตามข้อกำหนดของมหาวิทยาลัยแม่ฟ้าหลวง จัดตั้งขึ้นเพื่อรองรับความต้องการศึกษาในหลักสูตรนิติศาสตร์ที่มีอย่างกว้างขวางในปัจจุบัน โดยหลักสูตรที่ร่างขึ้นโดยผู้ทรงคุณวุฒิในสาขาวิชานิติศาสตร์ เพื่อผลิตบัณฑิตนิติศาสตร์ให้มีความรู้ ความเชี่ยวชาญ ทั้งภาคทฤษฎี และสามารถนำไปประยุกต์ใช้ในทางปฏิบัติตลอดจนให้ยึดมั่นในหลักคุณธรรม นิติธรรม และจริยธรรมแห่งวิชาชีพ โดยได้จัดกิจกรรมเสริมการศึกษาอย่างสม่ำเสมอ เพื่อการพัฒนาศักยภาพนักศึกษาให้ได้มีโอกาสเรียนรู้อยู่ตลอดเวลา ทั้งการศึกษา และดูงานนอกสถานที่ ตลอดจนการบรรยายพิเศษโดยผู้ทรงคุณวุฒิhttps://law.mfu.ac.th/law-aboutus/law-history.html

 หลักสูตร 
ปัจจุบัน สำนักวิชานิติศาสตร์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
 หลักสูตรที่เปิดสอนในสำนักวิชานิติศาสตร์ มหาวิทยาลัยแม่ฟ้าหลวงระดับปริญญาตรีระดับปริญญาโทหลักสูตรนิติศาสตรบัณฑิต (น.บ.)
 สาขาวิชานิติศาสตร์
 สาขาวิชากฎหมายธุรกิจและการสื่อสารด้วยภาษาจีนหลักสูตรนิติศาสตรมหาบัณฑิต (น.ม.)
 สาขาวิชานิติศาสตร์

 ทำเนียบคณบดี 
คณบดีสำนักวิชานิติศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
ทำเนียบคณบดีสำนักวิชานิติศาสตร์ มหาวิทยาลัยแม่ฟ้าหลวง รายนามคณบดีระยะเวลาในการดำรงตำแหน่ง1. รองศาสตราจารย์ ดร. ชลอ ว่องวัฒนาภิกุลพ.ศ. 2546 - พ.ศ. 25502. รองศาสตราจารย์ ดร. อภิรัตน์ เพ็ชรศิริพ.ศ. 2551 - พ.ศ. 25543. ศาสตราจารย์ ดร. ไพโรจน์ กัมพูสิริพ.ศ. 2555 - พ.ศ. 25584. ผู้ช่วยศาสตราจารย์ ดร. รุ่ง ศรีสมวงษ์พ.ศ. 2559 - พ.ศ. 25645. ผู้ช่วยศาสตราจารย์ สุชิน กฤตลักษณ์วงศ์พ.ศ. 2565 - ปัจจุบัน
# วัดเอี่ยมประชามิตร
วัดเอี่ยมประชามิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ทางฝั่งตะวันตกของแม่น้ำเจ้าพระยา ในหมู่ที่ 6 บ้านวัดแหลม ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ มีที่ดินตั้งวัดเนื้อที่ 35 ไร่ 3 งาน 87 ตารางวา

แต่เดิมเชื่อว่าครั้งแรกเป็นที่พำนักสงฆ์ มีภิกษุจำพรรษาอยู่เพียงรูปเดียว สอบถามไม่ได้ความว่าชื่ออะไร ประชาชนในสมัยนั้นมีครอบครัวอาศัยอยู่ไม่มากนัก ต่อมาจึงเพิ่มมากขึ้น วัดก็พัฒนาขึ้นมาเรื่อย ๆ ไม่ปรากฏหลักฐานว่าได้รับการยกฐานะเป็นวัดเมื่อใด มีชื่อเป็นทางการว่า วัดใหม่ไพรสาโรจน์ มีข้อมูลการตั้งวัดเมื่อ พ.ศ. 2483 

เมื่อคราวที่สมเด็จพระมหาสมณเจ้า กรมพระยาวชิรญาณวโรรส เสด็จมาตรวจวัดนี้ โปรดให้เรียกนามวัดนี้เสียใหม่ว่า วัดแหลมฟ้าผ่า ตามชื่อตำบล ต่อมาเปลี่ยนชื่อมาเป็น "วัดเอี่ยมประชามิตร" เมื่อวันที่ 4 สิงหาคม พ.ศ. 2497 วัดได้รับพระราชทานวิสุงคามสีมาเมื่อวันที่ 29 มกราคม พ.ศ. 2490 ได้ผูกพัทธสีมาเมื่อ พ.ศ. 2494

เจ้าอาวาสปกครองวัดรูปแรกชื่อหลวงพ่อสุตหรือพระครูสุตตสุนทร หลังเจ้าอาวาสรูปแรกได้มรณภาพ คณะสงฆ์ได้แต่งตั้งพระภิกษุเอี่ยม ปภัสสโร อ่วมสกุล เป็นเจ้าอาวาส ต่อมาท่านได้รับสมณศักดิ์เป็นพระครูพิทักษ์ธรรมโสภิต ท่านได้พัฒนาปรับปรุงวัดให้เจริญรุ่งเรือง ภายในวัดเอี่ยมประชามิตรมีโบราณสถานที่สำคัญมากมาย เช่น ศาลาจินดาประดิษฐ์มิตรานุสรณ์ โบสถ์ไม้เก่าแก่ วิหารหลวงพ่อดำ ภายในประดิษฐานพระพุทธรูปศักดิ์สิทธิ์ปางดีดน้ำมนต์ (พระพุทธรูปชูนิ้วกลาง) เป็นพระพุทธรูปปูนปั้นขนาดใหญ่ที่เป็นพระประธานในวิหาร มีขนาดหน้าตัก 3 เมตร และสูงประมาณ 5 เมตร พระพุทธรูปองค์นี้มีอายุเก่าแก่กว่าร้อยปี
# อีธาน ไดซัน
อีธาน ซี. ไดซัน  เป็นนักแสดงชาวอเมริกัน ซึ่งเป็นที่รู้จักกันเป็นอย่างดีจากการรับบทเป็นพีทใน The Inevitable Defeat of Mister & Pete นอกจากนี้เขายังรับบทเป็นตัวละคร Tiny เพื่อนร่วมชั้นของ ปีเตอร์ ปาร์คเกอร์ในภาพยนตร์ของจักรวาลภาพยนตร์มาร์เวลเรื่อง Spider-Man: Homecoming และ Avengers: Infinity War

 ชีวิตวัยเด็ก 
อีธาน ซี. ไดซัน เกิดเมื่อปี พ.ศ. 2545 ในลอสแองเจลิส แคลิฟอร์เนีย กับแม่ชาวอเมริกันเชื้อสายจีนและพ่อชาวฟิลิปปินส์  เขาเป็นเหลนของทหารผ่านศึกที่มีชื่อเสียงในสงครามโลกครั้งที่ 2 และนายไปรษณีย์ ลิม ปุน ลี ของสหรัฐ และเป็นหลานชายของนักแสดงหญิงชาวจีน Chow Kwun-Ling แม่ของเขาเป็นนักแสดงชื่อ Corinne Chooey และน้องชายสองคนของเขาก็เป็นนักแสดงเช่นกัน
# การ์แซล โบแว
การ์แซล โบแว (เกิด 26 พฤศจิกายน พ.ศ. 2509)  เป็นนักแสดงหญิง, บุคคลทางโทรทัศน์, นักเขียน และอดีตนางแบบแฟชั่นชาวอเมริกันเชื้อสายเฮติ เธอเป็นที่รู้จักกันเป็นอย่างดีจากบทบาทการแสดงในซิตคอมเรื่อง The Jamie Foxx Show และซีรีส์ชีวิต-อาชญากรรม NYPD Blue เธอยังปรากฏตัวในภาพยนตร์เรื่อง Coming to America (1988), White House Down (2013), และ Spider-Man: Homecoming (2017) ในปี ค.ศ. 2020 โบแวกลายเป็นสมาชิกหลักของซีรีส์โทรทัศน์เรียลลิตี The Real Housewives of Beverly Hills เธอยังร่วมเป็นพิธีกรในรายการทอล์กโชว์ตอนกลางวัน The Real ร่วมกับ Adrienne Bailon, Loni Love และ Jeannie Mai